72. schôdza výboru

CRD-618-2/2023-VEZ

138.

**Uznesenie
Výboru Národnej rady Slovenskej republiky pre európske záležitosti**

z 15. marca 2023

k informácii o rokovaní Rady EÚ pre životné prostredie, ktoré sa uskutoční 16. marca 2023

**Výbor Národnej rady Slovenskej republiky pre európske záležitosti**

1. **schvaľuje stanoviská Slovenskej republiky**

 na rokovanie Rady EÚ pre životné prostredie, ktoré sa uskutoční 16. marca 2023, ktoré
 výboru predložil minister životného prostredia Slovenskej republiky;

1. **ukladá**

ministrovi životného prostredia SR, aby sa bezodkladne pridal ku krajinám (Nemecko, Taliansko, Poľsko, Česko), ktoré prejavili nesúhlas s doterajším znením kompromisného textu návrhu Nariadenia Európskeho Parlamentu a Rady, ktorým sa mení nariadenie (EÚ) 2019/631, pokiaľ ide o sprísnenie emisných noriem CO2 pre nové osobné vozidlá a nové ľahké úžitkové vozidlá (COM/2021/556 final, 2021/0197(COD) a hlasoval proti úplnému zákazu spaľovacích motorov, keď sa o tejto otázke bude diskutovať či hlasovať na Rade ministrov EÚ;

1. **ukladá**

predsedníčke výboru

informovať predsedu Národnej rady Slovenskej republiky a ministra životného prostredia Slovenskej republiky o výsledku rokovania výboru.

 **Vladimíra Marcinková** predsedníčka výboru

**Marián Kéry Peter Osuský** overovateľ